gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7295, del 13-06-2014 (2014/5038)

Informació pública del programa d'actuació aïllada per gestió directa de la parcel·la situada en el carrer de Pizarro, 25.
--------------------------------------------------------------------------------------------------------------------------

### Dades del document

Número de DOGV
:   7295

Data del DOGV
:   13-06-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/5038


Data del document
:   29-05-2014

Organisme emissor
:   Ajuntament d'Alzira

Tipus de document
:   Anunci

Descriptors 

:   * Alzira
    * administració local
    * pla d'urbanisme

Informació pública del programa d'actuació aïllada per gestió directa de la parcel·la situada en el carrer de Pizarro, 25. [2014/5038]  
Expedient 931/14. Programa d'actuació aïllada per gestió directa de la parcel·la sítia en el carrer de Pizarro, número 25.  
El Ple de l'Ajuntament, en la sessió celebrada el dia 28 de maig de 2014, va acordar incoar i sotmetre a informació pública el programa d'actuació aïllada per gestió directa de la parcel·la sítia en el carrer de Pizarro número 25.  
El referit programa d'actuació aïllada està constituït per una alternativa tècnica, que conté un projecte d'execució de la rehabilitació de la vivenda; una proposició jurídicoeconòmica, on s'establixen les relacions entre el propietari i promotor, l'estimació dels costos i la proposta d'adquisició i un projecte de reparcel·lació econòmica; tot d'això de conformitat amb l'article 262 del Reglament d'Ordenació i Gestió Territorial i Urbanística.  
Per mitjà del present anunci se sotmet a informació pública perquè en el termini d'un mes, a comptar de l'endemà de la publicació d'este edicte en el Diari Oficial de la Comunitat Valenciana, els interessats puguen consultar l'expedient i presentar al·legacions.  
L'expedient estarà exposat al públic, durant l'esmentat termini, en el Departament d'Urbanisme de l'Ajuntament d'Alzira, en horari d'oficina. Així mateix podrà consultar-se en la pàgina web de l'Ajuntament ?www.alzira.es?.  
  
Alzira, 29 de maig de 2014.- L'alcaldessa: Elena M.ª Bastidas Bono.
Diari Oficial de la Generalitat Valenciana


Sumari del DOGV 7246, del 02-04-2014 (2014/2689)

Informació pública del pla de participació pública de l'estudi de paisatge corresponent a la redacció del pla general d'ordenació urbana.
-----------------------------------------------------------------------------------------------------------------------------------------

### Dades del document

Número de DOGV
:   7246

Data del DOGV
:   02-04-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/2689


Data del document
:   27-03-2014

Organisme emissor
:   Ajuntament d'Aielo de Rugat

Tipus de document
:   Anunci

Descriptors 

:   * Aielo de Rugat
    * pla d'urbanisme
    * administració local

Informació pública del pla de participació pública de l'estudi de paisatge corresponent a la redacció del pla general d'ordenació urbana. [2014/2689]  
L'empresa consultora Intercontrol Levante, SA ha redactat el pla de participació pública de l'estudi de paisatge corresponent a la redacció del pla general d'ordenació urbana, i en compliment del que preveu l'article 17.1.b del Decret 120/2006, d'11 d'agost, del Consell, pel qual s'aprova el Reglament de Paisatge de la Comunitat Valenciana, es posa en coneixement i a disposició del públic interessat, i es comunica l'inici del procés de participació pública en les fases i terminis corresponents, als efectes que qualsevol persona interessada puga participar en el desenvolupament de l'estudi de paisatge i formular les observacions que estime pertinents, tot això en el termini d'un mes a partir de l'endemà de la publicació d'este anunci en el Butlletí Oficial de la Província de València.  
  
Tota la documentació podrà consultar-se en les dependències de l'Ajuntament d'Aielo de Rugat, així com en la pàgina web ?http://ppp.intercontrol.es?.  
Cosa que es comunica perquè en prengueu coneixement, d'acord amb el que disposa l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Aielo de Rugat, 27 de març de 2014.- L'alcalde: Jaime Soler Todolí.
Diari Oficial de la Generalitat Valenciana


Sumari del DOGV 7243, del 28-03-2014 (2014/2501)

Informació pública de l'actualització de tarifes de subministrament d'aigua potable d'Algemesí.
-----------------------------------------------------------------------------------------------

### Dades del document

Número de DOGV
:   7243

Data del DOGV
:   28-03-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/2501


Organisme emissor
:   Aguas de Valencia, SA

Tipus de document
:   Anunci

Informació pública de l'actualització de tarifes de subministrament d'aigua potable d'Algemesí. [2014/2501]  
S'informa per a general coneixement que, en relació amb la sol·licitud de modificació de tarifes de subministrament domiciliari a Algemesí i de conformitat amb el que establix l'article 13.3 del Decret 68/2013, de 7 de juny, del Consell de la Generalitat Valenciana, havent transcorregut el termini determinat a l'esmentat article i en virtut de la normativa anterior, es consideren aprovades les tarifes sotmeses a la seua consideració. Per tot això:  
  
Tarifa que s'aprova:  
  
Aigua potable   
 Domèstics Aforaments  
Quota de servici Euros/mes Dotació litres/dia Euros/mes  
 Fins a 13 mm 1,354 Fins a 450 1,354   
 15 mm 2,029 De 450 a 900 2,029   
 20 mm 3,383 De 900 a 1.500 3,383   
 25 mm 4,737 De 1.500 a 2.100 4,737   
 30 mm 6,765 De 2.100 a 3.000 6,765   
 40 mm 13,535 De 3.000 a 6.000 13,535   
 50 mm 20,300 De 6.000 a 9.000 20,300   
 65 mm 27,067 De 9.000 a 12.000 27,067   
 80 mm 33,833 De 12.000 a 15.000 33,833   
 100 mm 47,367 De 15.000 a 21.000 47,367   
 125 mm 74,435 Més de 21.000 74,435   
Boca d'incendi 6,065   
   
 Domèstics   
Quota de consum Euros/m³   
 Límits mensuals   
Bloc I Fins a 15 0,313   
Bloc II Més de 15 0,432   
   
Conservació d'aforaments Aforaments   
Conservació de comptador Euros/mes   
 Fins a 13 mm 0,717   
 15 mm 1,075   
 20 mm 1,791   
 25 mm 2,508   
 30 mm 3,586   
 40 mm 7,169   
 50 mm 10,753   
 65 mm 14,338   
 80 mm 17,925   
 100 mm 25,093   
 125 mm 25,093   
  
  
  
Sobre les presents tarifes s'aplicarà l'IVA, d'acord amb l'establert en la Llei 37/1992, de 28 de desembre.  
Cosa que es fa pública perquè en prengueu coneixement.  
  
València, 24 de març de 2014.- El director: Francisco Zorrilla Soriano.
Diari Oficial de la Generalitat Valenciana


Sumari del DOGV 7351, del 02-09-2014 (2014/7925)

Notificació de proposta de resolució. Expedient sancionador número 13/126A.
---------------------------------------------------------------------------

### Dades del document

Número de DOGV
:   7351

Data del DOGV
:   02-09-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/7925


Organisme emissor
:   Conselleria d'Hisenda i Administració Pública

Tipus de document
:   Anunci

Notificació de proposta de resolució. Expedient sancionador número 13/126A. [2014/7925]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, es fa pública la notificació de la proposta de resolució, dels expedients sancionadors que s'indiquen, instruïts per la Direcció Territorial d'Hisenda i Administració Pública d'Alacant, a les persones o entitats denunciades que s'assenyalen a continuació, ja que s'ha intentat la notificació en l'últim domicili conegut, però esta no s'ha pogut practicar.  
  
Perquè les persones interessades puguen tindre coneixement íntegre de l'acte i en quede constància, podran comparéixer en el termini de deu dies des de la publicació d'este anunci en el Diari Oficial de la Comunitat Valenciana, en la seu d'esta Direcció Territorial d'Hisenda i Administració Pública, Secció Administrativa de Joc, sítia al carrer de Churruca, 25, d'Alacant, de 09.00 a 14.00 hores.  
1. Proposta de Resolució de l'expedient sancionador núm. 13/126A. De conformitat amb el que disposa la Llei de la Generalitat Valenciana 4/1988, de 3 de juny (DOCV 842, 09.06.1988) en relació amb el Decret 115/2006, de 28 de juliol, del Govern Valencià (DOCV 5343, 11.09.06), amb data 11 de juliol de 2014, l'instructor de l'esmentat expedient sancionador ha dictat una proposta de resolució en què es proposa imposar a Amparo Alavés Ferrándiz, amb NIF 21338041U, una multa de 1.500 euros, per cometre una presumpta infracció tipificada en l'article 43.d del mencionat decret, detectada en l'establiment denominat Me da lo mismo.  
Contra esta proposta no es pot exercitar cap recurs.  
Se li comunica igualment que pot consultar l'expedient administratiu que es troba en estes dependències i se li concedix un termini de quinze dies comptador des de l'endemà de la publicació d'este anunci per a formular al·legacions i presentar els documents i les informacions que considere pertinents.  
L'últim domicili conegut a Alacant és carrer el Pinós, 14, local 2 (bar Me da lo mismo).  
  
Alacant, 18 d'agost de 2014.- La directora territorial: M. Inmaculada Ramírez Agulló.
Diari Oficial de la Generalitat Valenciana


Sumari del DOGV 7348, del 28-08-2014 (2014/7676)

Informació pública de la modificació puntual número 1 del pla general d'ordenació urbana.
-----------------------------------------------------------------------------------------

### Dades del document

Número de DOGV
:   7348

Data del DOGV
:   28-08-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/7676


Data del document
:   11-08-2014

Organisme emissor
:   Ajuntament d'Albalat dels Sorells

Tipus de document
:   Anunci

Descriptors 

:   * Albalat dels Sorells
    * pla d'urbanisme
    * administració local

Informació pública de la modificació puntual número 1 del pla general d'ordenació urbana.  
 [2014/7676]  
Per acord del Ple de l'Ajuntament, de data 31 de juliol de 2014, es va acordar aprovar inicialment i sotmetre a informació pública, per període d'un mes, el projecte de modificació puntual número 1 del Pla General d'Ordenació Urbana d'Albalat dels Sorells i el seu annex (proposta de conveni urbanístic), a través de la inserció d'anuncis en el Diari Oficial de la Comunitat Valenciana i en un diari no oficial d'àmplia difusió en la localitat, i en la pàgina web municipal.  
  
L'esmentada modificació té per objecte reajustar l'alineació exterior del carrer Mare de Déu del Carme, en l'emplaçament del solar situat en la confluència d'este carrer amb el carrer Pare Salvador Mollà, solar amb el número 42 de policia d'este últim (referència cadastral 1290048ZP0011S5179CA), i acollir com a alineació nova la que es conforma per la projecció lineal de l'alineació que ja té en l'esmentat carrer l'edificació consolidada que existix en la mateixa illa.  
  
Durant el termini d'un mes, qualsevol persona podrà consultar l'esmentada documentació en les oficines de l'Ajuntament d'Albalat dels Sorells, situades en la plaça del Castell, número 2, en horari d'oficina de 09.00 a 13.00 hores, de dilluns a divendres, i formular, si és el cas, al·legacions. Així mateix, la documentació estarà disponible en la web municipal ?www.albalatdelssorells.net?.  
Es publica el present anunci en compliment del que disposen els articles 87, 90.2, 94 i disposició final quarta, apartat 4.3 de la Llei 16/2005, Urbanística Valenciana (LUV), en relació amb l'article 223.5 del Reglament d'Organització i Gestió Territorial i Urbanística de la Comunitat Valenciana (ROGTU).  
  
Albalat dels Sorells, 11 d'agost de 2014.- L'alcalde: José Rafael Tamarit Sotomayor.
Diari Oficial de la Generalitat Valenciana


Sumari del DOGV 7189, del 10-01-2014 (2013/12243)

Informació pública de la pèrdua de la carta de pagament número 462005M994.
--------------------------------------------------------------------------

### Dades del document

Número de DOGV
:   7189

Data del DOGV
:   10-01-2014

Secció del DOGV
:   V. ANUNCIS - C) ALTRES ASSUMPTES

Número del document
:   2013/12982


Organisme emissor
:   Conselleria d'Hisenda i Administració Pública

Tipus de document
:   Anunci

Informació pública de la pèrdua de la carta de pagament número 462005M994. [2013/12639]  
A causa de la pèrdua de l'original de la carta de pagament de la fiança número 747926C128 per import de 1.580,00 euros, a nom de Logística Médico-Quirúrgica, SL, U25532514, a favor de Sanitat.  
En compliment del que disposa l'apartat tercer de l'Ordre de 14 de febrer de 1986, modificada per Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances, resolc:  
  
Fer pública la pèrdua de la carta de pagament original indicada i prevenir la persona en poder de la qual es trobe que la presente en la tresoreria dels serveis territorials de la Conselleria d'Hisenda i Administració Pública a València. La fiança es tornarà al seu titular si, una vegada transcorreguts dos mesos des de la publicació de la pèrdua en el Diari Oficial de la Comunitat Valenciana, no s'hi produïx cap reclamació.  
  
  
València, 16 de desembre de 2013.- La directora territorial: María Pilar Morant López.
Diari Oficial de la Generalitat Valenciana


Sumari del DOGV 7238, del 21-03-2014 (2014/2300)

Notificació de diversos actes administratius en relació amb expedients de foment d'ocupació (Alacant). Expedient número EAUTOE/2009/722/03 i altres.
----------------------------------------------------------------------------------------------------------------------------------------------------

### Dades del document

Número de DOGV
:   7238

Data del DOGV
:   21-03-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/2300


Organisme emissor
:   Servei Valencià d'Ocupació i Formació

Tipus de document
:   Anunci

Notificació de diversos actes administratius en relació amb expedients de foment d'ocupació (Alacant). Expedient número EAUTOE/2009/722/03 i altres. [2014/2300]  
Per no haver-se pogut practicar la notificació, de forma personal i directa als interessats, de l'acte administratiu que s'indica a continuació, es procedix a la publicació d'un extracte d'este en el Diari Oficial de la Comunitat Valenciana de conformitat amb allò que disposa l'article 61 de la Llei 30/1992, de Règim Jurídic de les Administracions Públiques i del Procediment Administratiu Comú, en relació amb l'article 59.5 del mateix text legal.  
  
Perquè l'interessat puga tindre coneixement íntegre de l'acte i en quede constància, podrà comparéixer, en el termini de 10 dies des de la publicació del present anunci en el Diari Oficial de la Comunitat Valenciana, en la Direcció Territorial d'ocupació del SERVEF, sítia al carrer del Pintor Lorenzo Casanova, número 6, quinta planta, de dilluns a divendres, de 09.00 a 14.00 hores.  
Es posa així mateix en coneixement dels interessats que, contra les esmentades resolucions que esgoten la via administrativa, podrà interposar-se un recurs de reposició potestatiu en el termini d'un mes a partir de l'endemà de la recepció de la present notificació, o bé, en el termini de dos mesos un recurs contenciós administratiu davant del jutjat contenciós administratiu corresponent de la Comunitat Valenciana, d'acord amb el que establixen els articles 8 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que puga interposar qualsevol altre recurs que estime pertinent.  
  
  
Alacant, 12 de març de 2014.- La cap del Servici Territorial de Foment d'Ocupació: María Teresa García Mestre.
Diari Oficial de la Generalitat Valenciana


Sumari del DOGV 7245, del 01-04-2014 (2014/2646)

Informació pública del depòsit dels estatuts de l'organització professional denominada Asociación Empresarial Valencia Premium.
-------------------------------------------------------------------------------------------------------------------------------

### Dades del document

Número de DOGV
:   7245

Data del DOGV
:   01-04-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/2646


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Informació pública del depòsit dels estatuts de l'organització professional denominada Asociación Empresarial Valencia Premium. [2014/2646]  
En compliment del que disposa la normativa legal vigent sobre depòsit d'estatuts d'associacions professionals, organitzacions empresarials i sindicats de treballadors i funcionaris, i als efectes que s'hi preveuen, es fa públic que han sigut depositats en esta oficina, adscrita a la Direcció General de Treball, Cooperativisme i Economia Social, la certificació de l'acta de constitució i els estatuts de l'organització professional denominada Asociación Empresarial Valencia Premium, d'acord amb l'assemblea de constitució del 13 de novembre de 2013.  
  
En l'acta consten com a firmants Carlos de Selva Llobet, Pam Op den Brouw, Ana Merelo Montañana, Stephen Anderson, José Antonio Ferri Moscardó, José Medina Ribes i Javier Andrés Salvador.  
  
València, 27 de febrer de 2014.- L'encarregada de l'Oficina de Depòsit d'Estatuts d'Organitzacions Professionals: M. Soledad Sánchez-Tarazaga Marcelino.
Diari Oficial de la Generalitat Valenciana


Sumari del DOGV 7376, del 07-10-2014 (2014/8969)

Notificació de la sentència dictada en el juicio verbal número 982/2013.
------------------------------------------------------------------------

### Dades del document

Número de DOGV
:   7376

Data del DOGV
:   07-10-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/8969


Organisme emissor
:   Jutjat de Primera Instància Número 2 de Dénia

Tipus de document
:   Edicte

Notificació de la sentència dictada en el juicio verbal número 982/2013. [2014/8969]  
Sentència número 7/2014  
Dénia, 15 de gener de 2014  
  
Carolina del Carmen Castillo Martínez, magistrada jutgessa titular del Jutjat de Primera Instància número 2 de Dénia i partit, he vist les presents actuacions de juí verbal 982/2013, promogudes per Clínica Glorieta Denia, SL, representada pel procurador José Vicente Bonet Camps i defesa per la lletrada María Villamañan Cabanilles, contra Ernst Seltmann (incomparegut).  
  
«Dispositiva  
1. Estime íntegrament la demanda interposada per Clínica Glorieta Denia, SL.  
2. Condemne Ernst Seltmann a abonar a l'actora la quantitat de 1.959,31 euros (mil nou-cents cinquanta-nou euros amb trenta-un cèntims), més els interessos legals.  
3. És procedent l'expressa imposició de les costes causades en esta instància a la part demandada.  
Esta és la meua sentència, de la qual s'expedirà un testimoniatge per a unir-lo a les actuacions corresponents, que pronuncie, mane i firme.  
Notifiqueu esta resolució a les parts que s'han personat, i advertiu-los que és ferma i que no s'hi pot interposar recurs d'apel·lació.  
  
Publicació. Esta sentència ha sigut donada, llegida i publicada per la magistrada jutgessa que la subscriu en el dia de la data, mentres celebrava audiència pública. En done fe.»  
I atés que el demandat, Ernst Seltmann, està en parador desconegut, expedisc este edicte perquè li valga de notificació.  
  
  
Dénia, 15 de gener de 2014.- El secretari judicial: Alejandro Martínez García.
Diari Oficial de la Generalitat Valenciana


Sumari del DOGV 7260, del 24-04-2014 (2014/3389)

Notificació de la sentència dictada en el procediment de modificació de mesures número 506/2013.
------------------------------------------------------------------------------------------------

### Dades del document

Número de DOGV
:   7260

Data del DOGV
:   24-04-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/3389


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de modificació de mesures número 506/2013. [2014/3389]  
Alicia Ordeig Rabadánn, secretària titular del Jutjat de Primera Instància número 26 de València, mitjançant este edicte faig saber que en les actuacions de modificació de mesures del supòsit contenciós número 000506/2013, seguides a instàncies de Sandra Niriyeth Vargas Novoa contra Leonardo Alfonso Álvarez Ayesterán, en situació de rebel·lia, en les quals, en data 23 de desembre de 2013, ha recaigut la sentència, que en la seua part dispositiva diu així:  
  
«Dispositiva  
Estime la demanda formulada per Sandra Niriyeth Vargas Novoa contra Leonardo Alfonso Álvarez Ayesterán, i modifique amb caràcter definitiu, sense imposició de costes, les mesures definitives sobre guarda, custòdia i aliments de fills extramatrimonials establides per la Sentència de data 26 d'octubre de 2011, dictada per este jutjat, únicament en el que fa referència a l'exercici de la pàtria potestat, que s'atribuïx en exclusiva a la mare.  
Contra esta sentència es pot interposar recurs d'apel·lació, dins dels 20 dies següents a la seua notificació, en este jutjat per a la seua ulterior substanciació davant de l'Audiència Provincial de València.  
  
Quan siga ferma esta resolució, porteu-ne una testimoniança per a la seua constància en les actuacions de mesures definitives sobre guarda, custòdia i aliments de fills extramatrimonials, número 666/2011de este jutjat.  
Esta és la meua sentència, que pronuncie, mane i firme».  
  
I perquè valga de notificació en forma al demandat, Leonardo Alfonso Álvarez Ayesterán, en situació de rebel·lia i ignorat parador, expedisc i firme este edicte.  
  
València, 14 d'abril de 2014.- La secretària judicial: Alicia Ordeig Rabadán.
Diari Oficial de la Generalitat Valenciana


Sumari del DOGV 7390, del 28-10-2014 (2014/9699)

Notificació en extracte de resolució d'un recurs d'alçada. Expedient número VP-V 03/1G/0019/2009/140 f:00 v:006 SP 1214/2010 (R-1/2014).
----------------------------------------------------------------------------------------------------------------------------------------

### Dades del document

Número de DOGV
:   7390

Data del DOGV
:   28-10-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/9699


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació en extracte de resolució d'un recurs d'alçada. Expedient número VP-V 03/1G/0019/2009/140 f:00 v:006 SP 1214/2010 (R-1/2014). [2014/9699]  
De conformitat amb els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient que s'indica, instruït per la Conselleria d'Infraestructures, Territori i Medi Ambient a la persona o entitat que a continuació s'indica, ja que la notificació en l'últim domicili conegut no s'ha aconseguit.  
  
  
  
Interessat: Javier Belda Ortiz.  
Últim domicili conegut: carrer d'Azorín, núm. 8, 2n B (Villena).  
Acte administratiu: resolució que dicta el director general d'Obres Públiques, Projectes Urbans i Habitatge de 9 de juny de 2014, del recurs d'alçada formulat per Javier Belda Ortiz contra la resolució de reconeixement del compliment dels requisits per a l'accés a les ajudes establides per a compra de vivenda protegida expedient VP-V 03/1G/0019/2009/140 f:00 v:006 SP 1214/2010.   
  
L'expedient està en el Servici d'Ajudes a l'Habitatge de la Conselleria d'Infraestructures, Territori i Medi Ambient, Ciutat Administrativa 9 d'octubre, torre 1, carrer de Castán Tobeñas, número 77, 46217, València, on haurà de comparéixer per a conéixer el contingut íntegre de l'acte en el termini de 10 dies hàbils comptats des de l'endemà de la publicació d'este edicte en el Diari Oficial de la Comunitat Valenciana.  
  
  
València, 8 d'octubre de 2014.- El director general d'Obres Públiques, Projectes Urbans i Habitatge: Vicente Dómine Redondo.